Ved skrivning af pressemeddelelser dukker der næsten altid mange ideer op til indholdet. Mange af ideerne er rigtigt gode, men må filtreres fra igen for at forenkle teksten og budskabet i pressemeddelelsen hvor de opstod. Men måske kan nogle af ideerne ligge til grund for en ny pressemeddelelse til senere brug. 
Denne side er til listning af disse vildskuds-ideer til inspiration til kommende pressemeddelelser.
## Kvalitetsoffensiven - tjek på troværdigheden.
Emnet kvalitetsoffensiv og baggrunden for denne kunne være emnet for en pressemeddelelse
"For at imødegå kritik omkring troværdigheden af Wikipedias artikler har den danske Wikipedia indledt en målrettet kvalitetsoffensiv. Kvalitetsoffensiven organiserer samarbejdet, hvor mange bidragsydere hjælper med at sortere artiklerne, så tvivlsomme oplysninger, manglende kildeoplysninger og for dårligt materiale opdages og rettes til eller fjernes fra encyklopædien. Wikipedias politik, om at tilsigte en neutral synsvinkel, udgør en mærkbar forskel, der adskiller denne fra mange andre frie leksika."
## Evaluering af artikler.
Evalueringen står ret stille lige nu, men hvis vi fik udnyttet mulighederne bedre og sat det flot op kunne det være et emne eller underemne i en pressemeddelelse
## Skanwiki - på tværs af sproggrænser.
Det skandinaviske samarbejde og fremtidsperspektiverne for dette kunne være emnet for en pressemeddelelse
"For at koordinere indsatsen og katalysere gode ideer og samarbejder på de forskellige skandinaviske sprog er forumet Skanwiki oprettet. Mange af de 25.000 danske artikler er krydsrefererede til tilsvarende artikler på de andre nordiske sprog. Igennem disse krydsreferencer er det nemt at finde beslægtede emner, som den danske udgave endnu ikke har et opslag om. Samlet har det skandinaviske sprogområde mere end 120.000 opslag, nogle er dog dubletter, der findes på mere end et sprog."
## Wikipedia - for børn og unge.
Endnu et selvstændigt emne til en pressemeddelelse. Tekster omkring Wikipedia for børn som allerede har været foreslået i pressemeddelelser:
"Den danske Wikipedia har en portal for børn og unge. Portalen gir i luften i forbindelse med, at vi nåede de 20.000 artikler. Hermed bliver det nemmere for børn at navigere, søge og finde information i Wikipedias mange artikler. Der er også oprettet en side for lærere med tips og ideer til, hvordan Wikipedia kan bruges i undervisningen."
"Den danske Wikipedia er den første til at udbyde en sektion specielt tilrettelagt børn og unge. Her findes f.eks. initiativet Minibussen, en samling af små serier af artikler inden for bestemte emner. Desuden er der gæstebog, mulighed for at stille spørgsmål til Wikipedia, hjælp til opgaveskrivning samt mange enkle eksperimenter. Folkeskolelærere inviteres til at bruge vores materiale i undervisningen. For at lette dette, er det muligt at få opsat restriktioner for en specifik skoles adgang til Wikipedia, så det for en periode kun er muligt at læse artiklerne."
## Commons - frit mediearkiv..
"Et grænseoverskridende wikiprojekt er 'Commons' (Fælleden), der er et frit mediearkiv på tværs af de forskellige sprogs wikipædier. Arkivet er først og fremmest oprettet for at støtte fildelingen mellem de forskellige wikiprojekter, men det er samtidig også et arkiv over frie og gratis illustrationer, fotos, kortmateriale, video og lydfiler, der er tilgængelige for alle. Commons sparer diskplads, og arbejdsgange. Når materiale er uploadet til Commons, er det straks klar til brug for samtlige sprog og projekter. Naturligvis kan materialet opdateres og forbedres efter samme princip som artiklerne i Wikipedia."
## Den danske vinkel.
Den danske Wikipedia samler og formidler al den frie viden på dansk, så den kan indgå i den store krydsrefererede flersprogede encyklopædi. I forhold til den engelske Wikipedia kan den danske have en national vinkel, hvor også meget lokale emner kan komme med. 
Når de mange sogneartikler bliver genereret (Der findes også et projekt på Commons om indsamling af fotos af danske kirker til samme brug) kunne det være aktuelt at udsende en pressemeddelelse med dette emne.
Der kunne være en opfordring til at man skriver om sin by eller sin (nye) kommune. Det er aktuelt og relevant. Ide fra .
Der findes efterhånden flere forskellige portaler - specielt historieportalen er godt udviklet. Kunne de være udgangspunktet for en pressemeddelelse?
## Sociale samarbejder på Wikipedia.
Kunne træf, wikiprojekter som det der lægges op til omkring kategorierne og temaerne være grundlag for en selvstændig pressemeddelelse?
## Danmarkshistorie af folket.
 er en ide beskrevet i dette landsbybrøndinglæg: .
